כ' באדר ב' תשע"ו

30/03/2016

סימוכין הנ/ 8380

**פרוטוקול ועדת איכות הסביבה מס' 1 לשנת 2016 שהתקיימה ב-29/03/2016**

**משתתפים:**

מר לב בינמן - יו"ר הוועדה לאיכות הסביבה

מר אודי גביש - חבר וועדה

ד"ר יזהר אילון - חבר וועדה (נגב בר קימא)

מר אהוד זך - חבר וועדה

תמר גבאי - מזכירת הוועדה

**חסרים:**

אדר' סלאבן פנוביץ - מהנדס המועצה

מר אורן לבון - חבר וועדה

ד"ר לורן אבישר - חבר וועדה

לב בינמן: אני פותח את הישיבה, ועדת איכות הסביבה הראשונה במס' לשנת 2016.

על סדר היום: כלבים משוטטים, צואת כלבים, הפרדת פסולת ופרויקט עיקור וסירוס חתולים, תלונות על תנים ושועלים המסתובבים ביישוב. אנו נקיים וועדת איכות הסביבה כל רבעון, בחודש הראשון של הרבעון.

ד"ר זהר אילון: אני מבקש להוסיף נושא נוסף לישיבה והוא הלכלוך השורר בנק' המחזור המפוזרות ביישוב.

לב בינמן: יש המון כלבים משוטטים ביישוב בתקופה האחרונה אני כתושב נתקל בהם לא מעט. הכלבים מהווים מטרד ואנחנו עלולים להגיע למצב לא נעים של נשיכות, בנוסף הכלבים המשוטטים מפזרים פסולת מפחי האשפה ביישוב.

אודי גביש: האם חל שינוי בנושא? האם יש עלייה בכמות התלונות מצד התושבים?

לב בינמן: קיימת עליה במס' התלונות בנושא. אני מציע להוציא מכתב לכל בעלי הכלבים ביישוב ובו נעורר את המודעות בעניין וגם את הענישה הכרוכה בכך.

ד"ר יזהר איילון: הכלבים מסתובבים לאחר שעות פעילות המועצה, שהפקח לא עובד. אני מציע להעסיק פקח גם בשעות הערב בכדי ללכוד את הכלבים. ענישה היא הכלי הכי יעיל לכך ולכן הוועדה תפנה למועצה בעניין.

אודי גביש: אני חושב שצריך לפרסם במכתב ובו גם תאריך שבו תחל ענישה בנושא. ובנוסף נוסיף גם את עניין איסוף צואת כלבים.

לב בינמן: יו"ר הוועדה מחליט להוציא מכתב לכל בעלי הכלבים בנושא שוטטות כלבים בשבועיים הקרובים. באחריות מחלקת הנדסה לכתוב את המכתב.

ד"ר יזהר אילון: האם אפשר להדפיס פלאיירים ולפזר ביישוב?

אודי גביש: פלאיירים מייצרים המון זבל צריך לחשוב על דרכים אחרות לפרסום. אני חושב לפרסם בדיוור, לוח מודעות ואפליקציה.

לב בינמן: לגבי צואת כלבים קיימת בעיה ביישוב. אני יפנה לראש המועצה בעניין. אני חושב להשתמש במצלמות שהציבו ביישוב ע"מ לתפוס תושבים שלא אספו את הצואה לתת קנסות.

אודי גביש: האם יש אמצעי איסוף ספציפי? שקיות מיוחדות או פחים מיועדים?

ד"ר יזהר אילון: בעבר המועצה יצאה בקריאה לתושבים בנושא איסוף צואת כלבים אך אני לא רואה לכך המשך. לדעתי אין צורך בחלוקת שקיות או הצבת פחים מיועדים לנושא, זה באחריות בעל הכלב.

לב בינמן: המועצה לא צריכה לספק שקיות או פחים עבור צואת כלבים. אפשר אולי לחלק מס' שקיות חינם על מנת לעלות את המודעות.

אודי גביש: בנושא צואת כלבים יש לי הצעה במעמד החיסון לכלבת שמתבצע כל שנה אפשר להציע שקיות אשפה לצואת כלבים בעלות מסוימת. אני חושב שצריך להגיע למודעות אצל אנשים, הם לא עושים בכוונה הם פשוט לא רגילים לזה.

אהוד זך: SMS הוא כלי יעיל להפיץ את ההודעה אל בעלי הכלבים אבל אני לא יודע אם זה חוקי.

לב בינמן: הפרויקט שלי עיקור/סירוס חתולים יש לפרויקט תקציב ואף נשאר משנה שעברה.

תמר גבאי: מבצע העיקור/ סירוס בוצע ביום ראשון האחרון, ריכזתי את כל התלונות שהגיעו למחלקת הנדסה בעקבות הפרסום בדיוור והעברתי לווטרינר המועצה- אלי פרנס. הווטרינר ציין כי חלה ירידה חדה בכמות התלונות ובמס' החתולים שנלכדו לעומת שנה שעברה מה שמראה כי הפרויקט הנ"ל יעיל וממגר את התופעה.

אהוד זך: ראיתי ביישוב שגר של תנים בכניסה ליישוב.

ד"ר יזהר אילון: במידה וחיות בר חודרות ליישוב יש סכנה לכלבת מכוון שאין הם מחוסנים. צריך לפנות לווטרינר ולמצוא פתרון בנושא אולי ללכוד ולחסן.

לב בינמן: המועצה תפנה לווטרינר לטיפול בנושא. באביב יש חיות שמתחילות לצאת לדוג' נחשים איך אנחנו נלחמים בתופעה? כרגע אין במועצה לוכד נחשים, שושן כבר לא עושה זאת. אולי נפרסם באתר איש מקצוע.

אודי גביש: אנחנו צריכים איש מקצוע בנושא. בפורימון הייתה המון עשבייה לאורך כל השבילים, הייתי בטוח שהמועצה תעשה בנדון משהו זה מאוד מסוכן.

ד"ר יזהר אילון: מצטרף לדבריו של אודי צריך לפנות במועצה בדחיפות בנושא ולסלק את העשבים בשטחים הפתוחים ובכך אנו מונעים מכסה לנחשים. אני מציע לרשום מכתב לראש המועצה להוריד עשבייה שוטה.

אודי גביש: אני מציע לפרסם באתר על העשבייה השוטה בדירות הנטושות והשכורות שהבעלים או השוכרים יטפלו בעשבייה. בנוסף אני חושב שאנחנו צריכים לקבל ייעוץ מאנשי מקצוע בנושא התנים, שועלים והנחשים. מה קורה עם היתושים ביישוב?

לב בינמן: אני יבדוק לגבי הריסוס מול ראש המועצה.

בנושא הפרדת פסולת אני מנסה להחדיר למודעות התושבים את הנושא. שוחחתי עם ראש המועצה הוא מוכן לעשות פיילוט בשכ' המניפה ולהציב שם מס' פחים להפרדת פסולת.

אודי גביש: אני חושב שפינות המחזור נראות זוועה. דברים אלמנטריים לא קורים היום וזה קודם להפרדת פסולת. אני חושב שבמסגרת התיאום בין מועצות ננסה להבין ממועצות אחרות מה התכנית פסולת שלהם שם וללמוד מהם. אני לוקח על עצמי לעשות סקר אינטרנטי בנושא ולתת תשובות מי המועצה שמבצעת זאת.

ד"ר יזהר אילון: אני לא חושב שצריך לשים פחי מחזור ליד כל בית זה לא יעבוד. מי שרוצה להפריד פסולת יכול יש מספר נק' איסוף ביישוב. הסברה וחינוך התושבים בנושא מאוד חשובים. נק' חשובה נוספת היא פינוי מכלי המחזור צריך לפנות שם את הפסולת בתדירות גבוהה יותר זה יוצר מצב שאין לתושבים מקום במכלים לאשפה ולכן מצטבר זבל בתוך הכלוב.

אודי גביש: יש דברים גדולים כמו פסולת אלקטרונית כמו מוצרי חשמל ופשוט אין לאן לזרוק אותם . בנוסף אני חושב שאחזקת הפחים לוקה בחסר, הפחים בפינות המחזור תמיד פתוחים וזה גורם להוצאת האשפה החוצה, חיטוט חתולים בפחים. צריך קודם לשפר את אחזקת פחי המחזור ביישוב.

לב בינמן: אני יפנה לראש המועצה בעניין שיפור אחזקת אזורי המחזור ופינוי המכלים בתדירות גבוהה יותר.

אודי גביש: בעבר היה יום ניקיון שהשתתפו בו תלמידי ביה"ס אני חושב שפרויקט כזה הוא מבורך ושהמועצה צריכה להירתם לכך על מנת להרים את זה שוב. באחד מימי השישי אני מוכן להתנדב.

לב בינמן: אני ידבר עם בתיה מנהלת מחלקת חינוך על מנת לקדם את זה.

רשמה: תמר גבאי

מסקנות והחלטות מהוועדה:

1. בנושא כלבים משוטטים- הוועדה החליטה לפרסם מכתב/ הודעה הפונה אל בעלי הכלבים ביישוב. כתיבת המכתב באחריות מחלקת הנדסה.

המכתב יפורסם בלוחות מודעות מרכזיים, בדיוור השבועי(אתר המועצה) ובאפליקציה.

1. בנושא צואת כלבים- תיבחן האופציה ע"י יו"ר הוועדה להשתמש במצלמות שהציבו ביישוב ע"מ לתת קנסות. טרם התגבשה תכנית בעניין.
2. פרויקט עיקור וסירוס חתולים- הפרויקט התבצע באמצע מרץ 2016 . עפ"י דברי ווטרינר המועצה קיימת ירידה חדה במס' החתולים שנלכדו משנים קודמות דבר המעיד על יעילות הפרויקט.
3. הפרדת פסולת:

* יו"ר הוועדה יפנה לראש המועצה בנושא ע"מ לקדם את הפיילוט בשכונת המניפה (הצבת מספר פחי הפרדת פסולת ליד הבתים ). בנוסף אודי גביש חבר וועדה יבצע סקר מול מועצות אחרות לגבי תכנית הפרדת הפסולת הקיימת אצלם.
* נראות נקודות המחזור- יש לפנות את מכלי הפסולת בתדירות גבוהה יותר (מול תאגיד תמיר).

אחזקת הפחים- יש לשפר את רמת אחזקת המכלים בנקודות המחזור ולדאוג שחברת האחזקה סוגרת את מכסה הפח בסיום הפינוי.

* פסולת אלקטרונית- עלה צורך באיסוף פסולת אלקטרונית ביישוב. יש לגבש תכנית ביצוע בנושא.

1. הוועדה תפנה למועצה בנושא עקירת עשביית פרא ביישוב.
2. יום ניקיון- הוועדה רוצה לתכנן יום ניקיון בית ספרי – מול מחלקת חינוך.